Rosemary Harrisová

Rosemary Harrisová (; * 19. september 1927,Ashby, Suffolk, Anglicko), je britská herečka. V roku 1995 bola nominovaná na prestížne filmové ocenenie Academy Awards, za jej herecký výkon vo filme  Tom & Viv.

Detstvo a mladosť 
Harrisová sa narodila 19. septembra 1927 v Ashby, v grófstve Suffolk. Jedna z jej starých mám bola z Kronštadtu v Habsburskej ríši (dnes Rumunsko). V detstve žila v Indii. Navštevovala kláštorné školy a neskôr v rokoch 1951 až 1952 študovala na Kráľovskej akadémii dramatických umení.

Kariéra 
Na začiatku svojej kariéry hrala v divadle a je uznávanou divadelnou herečkou. V roku 1954 si zahrala v jej prvom filme, Beau Brummell, so ​​Stewartom Grangerom a Elizabeth Taylorovou. 

V roku 1974 Harrisová hrala v televíznom seriáli, televíznej stanice, BBC Notorious Woman. Za túto seriálovú rolu získala v roku 1976 cenu Emmy za vynikajúcu herečku v hlavnej úlohe v limitovanej sérii. Získala Zlatý glóbus za najlepšiu herečku – televíznu drámu za minisériu, televíznej stanice, NBC Holocaust z roku 1978, v ktorej hrala aj Meryl Streep. 

V roku 1994 získala nomináciu na Academy Awards, za jej herecký výkon vo filme Tom & Viv. Spoločne so svojou dcérou, Jennifer Ehle, vo filme Sunshine, z roku 1999. 

V roku 2002 sa objavila ako teta May Parker v prvom filmovom spracovaní Spider-Mana, kde si zopakovala rolu v pokračovaniach Spider-Man 2 (2004) a Spider-Man 3 (2007).

Súkromný život 
Bola dva krát vydatá. Jej prvým manželom bol Ellis Rabb, s ktorým sa rozviedla v roku 1967. Jej manžel, ju niekoľko krát obsadzoval do viacerých divadelných inscenácii. V rovnakom roku, sa Harrisová vydala za amerického spisovateľa, Johna Ehleho, s ktorým sa usadili vo Winston-Salem v Severnej Karolíne, kde sa im v roku 1969 narodila dcéra Jennifer Ehle, ktorá je tiež filmovou, televíznou a broadwayskou herečkou.

Iné projekty

Externé odkazy

Zdroj 

Britské filmové herečky
Britské televízne herečky
Britské divadelné herečky
Držitelia ceny Zlatý glóbus
Držitelia ceny Emmy